rejauldu/bengali-wikipedia huggingface dataset:
এই নিবন্ধে কারবালার যুদ্ধে হুসাইন (রাঃ) ইবনে আলীর আত্মীয় ও সঙ্গীদের হতাহতদের তালিকা রয়েছে। বর্তমান ইরাকে অবস্থিত কারবালায় ইসলামি ক্যালেন্ডারের ৬১ হিজরিতে (অক্টোবর ১০, ৬৮০ খ্রিস্টাব্দ ) শুক্রবার ১০ মহররম এ যুদ্ধ সংঘটিত হয়।  যুদ্ধটি ছিল সিরিয়া থেকে আগত ইয়াজিদের সেনাবাহিনী ও ইসলামিক নবী মুহাম্মদের নাতি হুসাইন (রাঃ) ইবনে আলীর পরিবার ও সঙ্গীদের কাফেলার মধ্যে। দাবী করা হয় যে, হুসাইন (রাঃ) সঙ্গীদের মধ্যে ৭২ জন পুরুষ (হুসাইন (রাঃ) এর ৬ মাস বয়সী ছেলে সহ) ইয়াজিদ এর বাহিনীর হাতে নিহত হয়েছিল thumb|ব্রুকলিন জাদুঘর থেকে প্রাপ্ত পারস্য চিত্রশিল্পী আব্বাস আল-মুসাভি অঙ্কিত কারবালার যুদ্ধ   হুসাইন (রাঃ) ইবনে আলীর বাহিনী  নিম্নে কারবালার যুদ্ধে হুসাইন (রাঃ) ইবনে আলীর সঙ্গীদের হতাহতদের একটি তালিকা দেওয়া হল।   বনু হাশিমের সদস্য  এই লোকেরা আবু তালিব ইবনে আবদ আল-মুত্তালিবের বংশধর এবং বনু হাশিমের সদস্য যারা কারবালার যুদ্ধে মারা গিয়েছিলেন।   আলী ইবনে আবি তালিবের বংশধর    আলী ইবনে আবি তালিবের সন্তান  নিম্নোক্তরা ছিল আলীর পুত্র:   ফাতেমার পুত্র হুসাইন (রাঃ) ইবনে আলী ।  জাফর ইবনে আলী, হুসাইন (রাঃ) ইবনে আলীর সৎ ভাই, উম্ম আল-বানিনের পুত্র।  আব্দুল্লাহ ইবনে আলি ইবনে আবু তালিব, হুসাইন (রাঃ) ইবনে আলীর সৎ ভাই, উম্মে আল-বানিনের পুত্র।  উসমান ইবনে আলী, হুসাইন (রাঃ) ইবনে আলীর সৎ ভাই, উম্মে আল-বানিনের পুত্র।  আব্বাস ইবনে আলী, হুসাইন (রাঃ) ইবনে আলীর সৎ ভাই, হুসাইন (রাঃ) এর সেনাবাহিনীর পতাকাবাহী এবং উম্ম আল-বানিনের পুত্র।  আবু বকর ইবনে আলী, লায়লা বিনতে মাসউদের পুত্র হুসাইন (রাঃ) ইবনে আলীর সৎ ভাই।  মুহাম্মদ আল-আসগর ইবনে আলী, লায়লা বিনতে মাসউদের ছেলে হুসাইন (রাঃ) ইবনে আলীর সৎ ভাই।  উমর ইবনে আলী, লায়লা বিনতে মাসউদের পুত্র হুসাইন (রাঃ) ইবনে আলীর সৎ ভাই।   হাসান ইবনে আলীর ছেলেরা  নিম্নলিখিতরা ছিলেন হাসান ইবনে আলী এর পুত্র:   আল-কাসিম ইবনে হাসান  আবু বকর ইবনে হাসান  আবদুল্লাহ ইবনে হাসান  বিশর ইবনে হাসান   হুসাইন (রাঃ) ইবনে আলীর পুত্র  হুসাইন ইবনে আলীর নিম্নলিখিত পুত্ররা ছিলেন:   আলী আল-আকবর ইবনে হুসাইন (রাঃ), হুসাইন (রাঃ) ইবনে আলী এবং লায়লা বিনতে আবি মুরাহ আল-থাকাফীর পুত্র।  আলী আল-আসগর ইবনে হুসাইন (রাঃ), হুসাইন (রাঃ) ইবনে আলী এবং রুবাব বিনতে ইমরা আল-কায়সের ছয় মাস বয়সী পুত্র।   আব্বাস ইবনে আলীর ছেলেরা  আব্বাস ইবনে আলী (হুসাইন (রাঃ) ইবনে আলীর এক ভাই) এর ছেলেরা ছিলেন:   কাসেম ইবনে আব্বাস  ফাদল ইবনে আব্বাস   জাফর ইবনে আবি তালিবের বংশধর  নিম্নলিখিতরা জাফর ইবনে আবি তালিব ( আলীর ভাই) এবং আবদুল্লাহ ইবনে জাফরের পুত্রদের বংশধর ছিলেন:   আওন ইবনে আবদুল্লাহ ইবনে জাফর, জয়নাব বিনতে আলীর পুত্র।  মুহাম্মদ ইবনে আবদুল্লাহ ইবনে জাফর, জয়নাব বিনতে আলীর পুত্র।  মুহাম্মদ ইবনে আবদুল্লাহ ইবনে জাফর, আবদুল্লাহ ইবনে জাফরের ছোট ছেলে; তার মা ছিলেন খাওসা, হাফসা ইবনে রাবিয়ার কন্যা।   আকিল ইবনে আবি তালিবের বংশধর  নিম্নলিখিতরা ছিলেন আকিল ইবনে আবি তালিবের বংশধর:   জাফর ইবনে আকিল  আবদ আল-রহমান ইবনে আকিল  আবদুল্লাহ ইবনে আকিল  মুহাম্মদ ইবনে আবি সাঈদ ইবনে আকিল রহ   সাহাবীগণ  কারবালার যুদ্ধে নিহত মুহাম্মাদ (সাঃ) এর সাহাবী:   আনাস ইবনুল হারিস আল-কাহিলী  আবু হাজল মুসলিম ইবনে আওসাজা   আরো দেখুন    আলীয়  আশুরা  তাসুআ  ইয়াজিদের দরবারে জয়নাব বিনতে আলীর বক্তব্য  দামেস্কে আলী ইবনে হুসাইন (রাঃ)ের খুতবা  আরবাইন তীর্থযাত্রা  জিয়ারত আশুরা   তথ্যসূত্র   বিষয়শ্রেণী:কারবালার যুদ্ধে নিহত ব্যক্তি বিষয়শ্রেণী:উৎসবিহীন তথ্যসহ সকল নিবন্ধ
আস্তেরাস ত্রিপোলিস ফুটবল ক্লাব (, ; এছাড়াও ত্রিপোলির তারকা, আস্তেরাস ত্রিপোলিস এফসি অথবা শুধুমাত্র আস্তেরাস ত্রিপোলিস নামে পরিচিত) হচ্ছে ত্রিপোলি ভিত্তিক একটি গ্রিক পেশাদার ফুটবল ক্লাব। এই ক্লাবটি বর্তমানে গ্রিসের শীর্ষ স্তরের ফুটবল লীগ সুপার লীগ গ্রিসে খেলে। এই ক্লাবটি ১৯৩১ সালের ২৬শে মার্চ তারিখে প্রতিষ্ঠিত হয়েছে। আস্তেরাস ত্রিপোলিস তাদের সকল হোম ম্যাচ ত্রিপোলির থেওরদোরোস কলোকোত্রোনিস স্টেডিয়ামে খেলে থাকে; যার ধারণক্ষমতা হচ্ছে ৭,৪৪২। বর্তমানে এই ক্লাবের ম্যানেজারের দায়িত্ব পালন করছেন মিলান রাস্তাভাচ এবং সভাপতির দায়িত্ব পালন করছেন ইয়র্গিয়স বরোভিলোস। আর্জেন্টিনীয় মধ্যমাঠের খেলোয়াড় ওয়ালতার ইগলেসিয়াস এই ক্লাবের অধিনায়কের দায়িত্ব পালন করছেন।  ঘরোয়া ফুটবলে, আস্তেরাস ত্রিপোলিস এপর্যন্ত ৩টি শিরোপা জয়লাভ করেছে; যার মধ্যে ১টি ফুটবল লীগ, ১টি গামা এথনিকি এবং ১টি ডেল্টা এথনিকি শিরোপা রয়েছে।   অর্জন   ঘরোয়া   গ্রিক কাপ  রানার-আপ (১): ২০১২–১৩  ফুটবল লীগ  বিজয়ী (১): ২০০৬–০৭  গামা এথনিকি  বিজয়ী (১): ২০০৫–০৬  ডেল্টা এথনিকি  বিজয়ী (১): ২০০৫   তথ্যসূত্র    বহিঃসংযোগ        সুপার লীগ গ্রিসে আস্তেরাস ত্রিপোলিস ফুটবল ক্লাব     উয়েফা.কমে আস্তেরাস ত্রিপোলিস ফুটবল ক্লাব   ফিফা.কমে আস্তেরাস ত্রিপোলিস ফুটবল ক্লাব      বিষয়শ্রেণী:সুপার লীগ গ্রিসের ক্লাব বিষয়শ্রেণী:গ্রিসের ফুটবল ক্লাব বিষয়শ্রেণী:১৯৩১-এ গ্রিসে প্রতিষ্ঠিত বিষয়শ্রেণী:১৯৩১-এ প্রতিষ্ঠিত ফুটবল ক্লাব
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: দ্রুত অপসারণ করা হল।  — তানভির • ১০:৪০, ২৭ নভেম্বর ২০২২ (ইউটিসি) পশ্চিম হাজরাবাড়ী সরকারি প্রাথমিক বিদ্যালয়   – (অপসারণের প্রস্তাবনা দেখুনলগ দেখুন) () প্রাথমিক বিদ্যালয়গুলো স্বয়ংক্রিয়ভাবে উল্লেখযোগ্য নয়, প্রতিষ্ঠানটির কোন ঐতিহাসিক গুরুত্ব পাওয়া যায় নি। নিবন্ধটি WP:NSCHOOL বা WP:GNG অনুসারে উল্লেখযোগ্য নয়। —শাকিল (আলাপ · অবদান) ২৩:৩৯, ২৬ নভেম্বর ২০২২ (ইউটিসি)   পাতাটি অপসারণ করা যাবে না। এটি জামালপুর জেলার প্রাচীন শিক্ষা প্রতিষ্ঠান।  শাকিল আহম্মেদ (আলাপ) ০২:২৯, ২৭ নভেম্বর ২০২২ (ইউটিসি)   দ্রুত মুছুন -- Deloar Akram (আলাপ • অবদান • লগ) ০৬:৪৪, ২৭ নভেম্বর ২০২২ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
থাম্ব|বিজ্ঞানের অবজেক্টিভিটি হ'ল ব্যক্তিগত পক্ষপাত, আবেগ এবং ভ্রান্ত বিশ্বাসকে বাদ দিয়ে প্রাকৃতিক বিশ্ব সম্পর্কে সত্য প্রকাশ করার চেষ্টা বিজ্ঞানে বস্তুবাচকতা (Objectivity) বলতে একটি মূল্যবোধকে বোঝায় যা বলে কীভাবে বিজ্ঞান চর্চা করা হয় এবং কীভাবে বৈজ্ঞানিক সত্যকে আবিষ্কার করা হয়। এটা একটি ধারণা যা প্রাকৃতিক জগৎ সম্পর্কিত সত্য উন্মোচন করার চেষ্টায় বিজ্ঞানীগণ গ্রহণ করে থাকেন, আর এটি করার জন্য বিজ্ঞানীকে অবশ্যই ব্যক্তিগত পক্ষপাত (bias), অবরোহী অঙ্গিকার (priori commitment), আবেগীয় সম্পৃক্ততা (emotional involvement) প্রভৃতি পরিত্যাগ করতে হয়। বস্তুবাচকতাকে প্রায়শই বৈজ্ঞানিক পরিমাপের বৈশিষ্ট্য বলা হয়ে থাকে, কারণ একাধিক বিজ্ঞানীর দ্বারা পরীক্ষা করলেও পরিমাপের নির্ভুলতাকে একই পাওয়া যাবে, বিজ্ঞানীভেদে নির্ভুলতা বিভিন্ন হবে না। আর তাই এটি ঘনিষ্ঠভাবে পরীক্ষণযোগ্যতা (testability) ও উৎপাদনযোগ্যতার (reproducibility) সাথে সম্পর্কিত। সঠিকভাবে বস্তুবাচক হিসেবে বিবেচিত হবার জন্য, পরিমাপের ফলাফলকে অবশ্যই বিভিন্ন ব্যক্তির মদ্যে আদান-প্রদান করা হবে এবং তৃতীয়ব্যক্তিকে তা প্রদর্শন করতে হবে। এরকম প্রদর্শনক্ষম জ্ঞান সাধারণভাবে তার ভবিষ্যদ্বাণীর প্রদর্শনক্ষম ক্ষমতা বা প্রযুক্তিগত নির্মাণকে প্রকাশ করে।  বৈজ্ঞানিক গবেষণায় বস্তুবাচকতার সীমাবদ্ধতা না বুঝতে পারায় সমস্যার সৃষ্টি হয়, বিশেষ করে তখন সমস্যার সৃষ্টি হয় যখন ফলাফলের সাধারণীকরণ করা হয়। যদি বস্তু নির্বাচন এবং পরিমাপ পদ্ধতি ব্যক্তিবাচক হয়, তাহলে সেই ব্যক্তিবাচক পদ্ধতির ফলাফল যে বৃহত্তর ব্যবস্থা থেকে বস্তু নির্বাচন করা হয়েছিল তার প্রতি সাধারণীকৃত হলে, তাহলে অবশ্যই গৃহীত সিদ্ধান্ত পক্ষপাতদুষ্ট হয়ে থাকে।  বস্তুবাচকতাকে বৈজ্ঞানিক সর্বসম্মতির (scientific consensus) সাথে মিলিয়ে ফেলা উচিত না। বিজ্ঞানীগণ একটা সময়ে একটি বিষয়ে এক মত হতে পারেন, কিন্তু পরে আবিষ্কার করতে পারেন যে, সেই বিষয়টি একটি ব্যক্তিবাচক দৃষ্টিভঙ্গি প্রকাশ করছে।   তথ্যসূত্র    বহিঃসংযোগ   বিষয়শ্রেণী:বিজ্ঞানের দর্শন বিষয়শ্রেণী:মতবাদ
বিষুবীয় গিনি অলিম্পিক কমিটি (; এছাড়াও সংক্ষেপে আইওসি কোড জিইকিউ দ্বারা পরিচিত) হলো বিষুবীয় গিনির জাতীয় অলিম্পিক কমিটি। এই সংস্থাটির ১৯৮০ সালে প্রতিষ্ঠিত হয়েছে; প্রতিষ্ঠার ৪ বছর পর ১৯৮৪ সালে আন্তর্জাতিক সংস্থা আন্তর্জাতিক অলিম্পিক কমিটির স্বীকৃতি লাভ করেছে। এই সংস্থার সদর দপ্তর বিষুবীয় গিনির মালাবোতে অবস্থিত।  বর্তমানে বিষুবীয় গিনি অলিম্পিক কমিটির সভাপতির দায়িত্ব পালন করছেন আলেহান্দ্রো মার্তিন ওয়োনো এভুনা আন্দেমে, যিনি ২০২১ সাল হতে এই দায়িত্বে নিয়োজিত রয়েছেন; অন্যদিকে মহাসচিবের দায়িত্ব পালন করছেন মারিয়া-অবোনো এদি আন্দেমে।  ইতিহাস ১৯৮০ সালে বিষুবীয় গিনির বহু-ক্রীড়ার সর্বোচ্চ সংস্থা হিসেবে বিষুবীয় গিনি অলিম্পিক কমিটি প্রতিষ্ঠিত হয়েছে। তোমাস এসোনো আভা এই সংস্থার প্রথম সভাপতির দায়িত্ব পালন করেছেন, যিনি ১৯৮০ হতে সভাপতির দায়িত্বে নিয়োজিত ছিলেন।  প্রতিষ্ঠার প্রায় ৪ বছর পর বিষুবীয় গিনি ১৯৮৪ গ্রীষ্মকালীন অলিম্পিকে অংশগ্রহণ করার মাধ্যমে অলিম্পিক গেমসে অভিষেক করেছে।  আরও দেখুন  অলিম্পিকে বিষুবীয় গিনি  তথ্যসূত্র  বহিঃসংযোগ     এএনওসিতে বিষুবীয় গিনি অলিম্পিক কমিটি   অলিম্পিডিয়ায় বিষুবীয় গিনি অলিম্পিক কমিটি   অলিম্পিক.কমে বিষুবীয় গিনি অলিম্পিক কমিটি    বিষয়শ্রেণী:জাতীয় অলিম্পিক কমিটি বিষয়শ্রেণী:অলিম্পিকে বিষুবীয় গিনি বিষয়শ্রেণী:বিষুবীয় গিনির ক্রীড়া পরিচালনা পরিষদ বিষয়শ্রেণী:১৯৮০-এ বিষুবীয় গিনিতে প্রতিষ্ঠিত বিষয়শ্রেণী:১৯৮০-এ প্রতিষ্ঠিত ক্রীড়া সংস্থা
সুলতান শরফুদ্দিন (জন্ম: ২৪ ডিসেম্বর ১৯৪৫) হলেন মালয়েশিয়ার সেলাঙ্গর রাজ্যের নবম এবং বর্তমান সুলতান।  ২০০১ সালে ২২ নভেম্বরে তিনি দ্বায়িত্ব পান।   প্রান্তরিক এবং শিক্ষা জীবন শরফুদ্দিন ১৯৪৫ সালের ২৪ ডিসেম্বর ক্লাং এর ইসতানা জেমাহতে জন্মগ্রহণ করেন। তিনি  সেলেঙ্গোরের রাজা মুদা (ক্রাউন প্রিন্স), টেংকু আবদুল আজিজ শাহ'র   প্রথম পুত্র। তাঁর প্রথম স্ত্রী রাজা সাইদাতুল ইহসান বিনতে টিংকু বদর শাহ (জন্ম: ১৯৩৩-২০১১)।  তার জন্মগত নাম টিংকু ইদ্রিস শাহ।  তার পিতা ছিলেন সেলাঙ্গোরের হিসামুদ্দিন এবং রাজা জেমাহ,যিনি পরবর্তীতে দ্বিতীয় ইয়াং দি-পারতুয়ান গং এবং মালয়েশিয়ার রাজা পারমাইসুরি গং হন। তাঁর মা ছিলেন সেলাঙ্গোরের সুলাইমান এবং পেরাকের আব্দুল জলিলের নাতনি। সেই কারণে তার পিতামাতা উভয় ছিলেন চাচাত ভাই-বোন।  তথ্যসূত্র  বিষয়শ্রেণী:১৯৪৫-এ জন্ম বিষয়শ্রেণী:জীবিত ব্যক্তি বিষয়শ্রেণী:মালয়েশীয় মুসলিম
সন্তোষ সিংহ চৌধুরী (জন্ম: ১৬ জুন ১৯৪৬) ভারতীয় জাতীয় কংগ্রেসের সদস্য। তিনি ২০১৪ সালের জলন্ধর (লোকসভা কেন্দ্র) থেকে ভারতীয় সাধারণ নির্বাচনে জয়ী হয়েছিলেন।    তথ্যসূত্র   বিষয়শ্রেণী:১৯৪৬-এ জন্ম বিষয়শ্রেণী:জীবিত ব্যক্তি বিষয়শ্রেণী:পাঞ্জাব, ভারতের লোকসভা সদস্য বিষয়শ্রেণী:ষোড়শ লোকসভার সদস্য বিষয়শ্রেণী:পাঞ্জাব, ভারতের রাজ্য মন্ত্রিপরিষদের মন্ত্রী বিষয়শ্রেণী:পাঞ্জাব (ভারত) বিধানসভার সদস্য ১৯৯২-১৯৯৭ বিষয়শ্রেণী:পাঞ্জাব (ভারত) বিধানসভার সদস্য ২০০২-২০০৭
পাল্লাহারা (বৈজ্ঞানিক নাম: Cirrochroa tyche (Felder)) এক মাঝারি আকারের প্রজাপতির প্রজাতি যার শরীর ও ডানা কালচে হলুদ বর্ণের।  এরা নিমফ্যালিডি পরিবার এবং হেলিকোনিনি উপগোত্রের সদস্য।"Cirrochroa Doubleday, [1847]" at Markku Savela's Lepidoptera and Some Other Life Forms  উপপ্রজাতি  পাল্লাহারা এর প্রজাতিগুলো হলো:  C. t. tyche  C. t. anjira Moore, 1877  C. t. aurica Eliot, 1978  C. t. laudabilis Fruhstorfer, 1900  C. t. lesseta Fruhstorfer, 1912  C. t. mithila Moore, 1872  C. t. rotundata Butler, 1879  C. t. thilina Fruhstorfer, 1905   ভারতে প্রাপ্ত পাল্লাহারা এর উপপ্রজাতি  ভারতে প্রাপ্ত পাল্লাহারার উপপ্রজাতিসমূহ হল-   Cirrochroa tyche mithila Moore, 1872 – Bengal Common Yeoman  Cirrochroa tyche anjira Moore, 1877 – Andaman Common Yeoman  বিস্তার  সাধারণ ইয়োমান, গ্রীষ্মমণ্ডলীয় দক্ষিণ এশিয়া এবং দক্ষিণ -পূর্ব এশিয়ার বনভূমিতে এদের পাওয়া যায়।  তথ্যসূত্র  বহিঃসংযোগ  বিষয়শ্রেণী:ভারতের প্রজাপতি বিষয়শ্রেণী:পশ্চিমবঙ্গে প্রাপ্ত নিমফ্যালিডি গোত্রের প্রজাপতি বিষয়শ্রেণী:অরুণাচল প্রদেশে প্রাপ্ত নিমফ্যালিডি গোত্রের প্রজাপতি বিষয়শ্রেণী:এশিয়ার প্রজাপতি বিষয়শ্রেণী:১৮৬১-এ বর্ণিত প্রজাপতি
আল-আমান মসজিদ (Al-Aman Mosque) আলজেরিয়ার উত্তর-পূর্বাঞ্চলে অবস্থিত সুক আহরাস শহরের কেন্দ্রস্থলে অবস্থিত একটি অত্যন্ত নান্দনিক ও গুরুত্বপূর্ণ ধর্মীয় স্থাপনা। মসজিদটি শহরের প্রাণকেন্দ্রে অবস্থিত হওয়ায় এটি কেবল একটি উপাসনাস্থল নয়, বরং স্থানীয় মানুষের সামাজিক ও ধর্মীয় জীবনের গুরুত্বপূর্ণ অংশ হিসেবেও বিবেচিত।  এই স্থাপত্যশৈলীতে ভরপুর ধর্মীয় সৌধটির নির্মাণকাজ শুরু হয় ২০১১ সালের ফেব্রুয়ারি মাসের শুরুতে। আলজেরিয়ান সরকারের তত্ত্বাবধানে এটি নির্মাণের জন্য বরাদ্দ করা হয় মোট ৮৮৫ মিলিয়ন আলজেরিয়ান দিনার। বিশাল এই প্রকল্পটি নিছক একটি মসজিদ নির্মাণের মধ্যে সীমাবদ্ধ ছিল না; বরং এতে ইসলামী স্থাপত্যশিল্পের ঐতিহ্য, আধুনিক নির্মাণশৈলী এবং প্রযুক্তির এক চমৎকার সংমিশ্রণ ঘটানো হয়েছে।  নির্মাণ কার্যক্রম বিভিন্ন ধাপে সম্পন্ন হয় এবং দীর্ঘ পাঁচ বছর ধরে চলা নির্মাণকাজ শেষে মসজিদটি ২০১৬ সালে আনুষ্ঠানিকভাবে সম্পূর্ণ হয় এবং জনসাধারণের জন্য খুলে দেওয়া হয়। মসজিদটির বাহ্যিক কাঠামো যেমন দৃষ্টিনন্দন, তেমনি অভ্যন্তরীণ বিন্যাসেও রয়েছে আরামদায়ক প্রার্থনার পরিবেশ, যা প্রার্থনাকারীদের আত্মিক প্রশান্তি দান করে।  আল-আমান মসজিদ শুধু ধর্মীয় কার্যক্রমের কেন্দ্রবিন্দুই নয়, বরং এটি একটি সাংস্কৃতিক নিদর্শন হিসেবেও পরিচিত। স্থানীয় মুসলিম সম্প্রদায়ের পাশাপাশি বিভিন্ন স্থান থেকে আগত দর্শনার্থীরাও এর সৌন্দর্য ও নকশায় মুগ্ধ হয়ে থাকেন। এটি এখন সুক আহরাস শহরের অন্যতম গর্ব ও পরিচিতির প্রতীক হিসেবে বিবেচিত।  বিষয়শ্রেণী:আলজেরিয়ায় ধর্ম বিষয়শ্রেণী:আলজেরিয়ার মসজিদ
শীলকূপ বাংলাদেশের চট্টগ্রাম জেলার বাঁশখালী উপজেলার অন্তর্গত একটি ইউনিয়ন।   আয়তন  শীলকূপ ইউনিয়নের আয়তন ২,৭৮১ একর (১১.২৫ বর্গ কিলোমিটার)।   জনসংখ্যার উপাত্ত  ২০১১ সালের আদমশুমারি অনুযায়ী শীলকূপ ইউনিয়নের মোট জনসংখ্যা ২০,০৪৩ জন। এর মধ্যে পুরুষ ৯,৭৩৫ জন এবং মহিলা ১০,৩০৮ জন। মোট পরিবার ৪,০৭৫টি।   অবস্থান ও সীমানা  বাঁশখালী উপজেলার দক্ষিণ-মধ্যাংশে শীলকূপ ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় আড়াই কিলোমিটার। এ ইউনিয়নের উত্তরে বাঁশখালী পৌরসভা ও সরল ইউনিয়ন; পশ্চিমে গণ্ডামারা ইউনিয়ন; দক্ষিণে চাম্বল ইউনিয়ন এবং পূর্বে লোহাগাড়া উপজেলার বড়হাতিয়া ইউনিয়ন অবস্থিত।   প্রশাসনিক কাঠামো  শীলকূপ ইউনিয়ন বাঁশখালী উপজেলার আওতাধীন ৯নং (ক) ইউনিয়ন পরিষদ। এ ইউনিয়নের প্রশাসনিক কার্যক্রম বাঁশখালী থানার আওতাধীন। এটি জাতীয় সংসদের ২৯৩নং নির্বাচনী এলাকা চট্টগ্রাম-১৬ এর অংশ। এ ইউনিয়নের গ্রামগুলো হল:  শীলকূপ  মনকিরচর   শিক্ষা ব্যবস্থা  ২০১১ সালের আদমশুমারি অনুযায়ী শীলকূপ ইউনিয়নের সাক্ষরতার হার ৩০.৫%। এ ইউনিয়নে ১টি মাধ্যমিক বিদ্যালয়, ৭টি প্রাথমিক বিদ্যালয় ও ২টি কিন্ডারগার্টেন রয়েছে।   শিক্ষা প্রতিষ্ঠান  মাধ্যমিক বিদ্যালয়  বাঁশখালী সরকারি উচ্চ বিদ্যালয়  প্রাথমিক বিদ্যালয়  উত্তর মনকিরচর ওয়াজেদিয়া সরকারি প্রাথমিক বিদ্যালয়  পশ্চিম মনকিরচর সরকারি প্রাথমিক বিদ্যালয়  পশ্চিম শীলকূপ সরকারি প্রাথমিক বিদ্যালয়  মধ্যম মনকিরচর সরকারি প্রাথমিক বিদ্যালয়  মধ্যম শীলকূপ সরকারি প্রাথমিক বিদ্যালয়  মনকিরচর সরকারি প্রাথমিক বিদ্যালয়  শীলকূপ সরকারি প্রাথমিক বিদ্যালয়  কিন্ডারগার্টেন  ইমাম বুখারী (রহ.) মডেল একডেমী  বাঁশখালী প্রি-ক্যাডেট স্কুল এন্ড কলেজ জামেয়াতুল ফয়েজানে মাদীনা মাদ্রাসা,পশ্চিম মনকিচর।   যোগাযোগ ব্যবস্থা  শীলকূপ ইউনিয়নে যোগাযোগের প্রধান সড়ক বাঁশখালী-পেকুয়া সড়ক।সব ধরনের যানবাহনে যোগাযোগ করা যায়   খাল ও নদী  শীলকূপ ইউনিয়নের পশ্চিম সীমান্ত দিয়ে বয়ে চলেছে জলকদর খাল। এছাড়া দক্ষিণ প্রান্ত দিয়ে প্রবাহিত হচ্ছে বামের ছড়া ও সিবা খাল এবং উত্তর প্রান্ত দিয়ে জালিয়াখালী খাল।   হাট-বাজার  শীলকূপ ইউনিয়নের প্রধান প্রধান হাট/বাজারগুলো হল টাইমবাজার, জালয়াখালী নতুন বাজর, মনছুরিয়া বাজার ও নুরু মার্কেট।   দর্শনীয় স্থান   বাঁশখালী ইকো পার্ক  সরল্যার দীঘি  সরল্যার মসজিদ  মহিষের টেক সবুজ বেস্টনী  শীলকূপ বৌদ্ধ বিহার   জনপ্রতিনিধি   বর্তমান চেয়ারম্যান: রাশেদ নূরী (ভারপ্রাপ্ত) ২০২৫   আরও দেখুন   বাঁশখালী উপজেলা  বাঁশখালী থানা  চট্টগ্রাম জেলা   তথ্যসূত্র    বহিঃসংযোগ   বিষয়শ্রেণী:বাঁশখালী উপজেলার ইউনিয়ন
থাম্ব|ভট্টকালী পরিবেশিত হচ্ছে কান্যারকালি হল (মালায়ালাম: കന്നിയാർ കളി) কেরালার পালঘাট জেলার আলাথুর এবং চিত্তুর তালুকের গ্রামের মন্দিরগুলিতে অনুষ্ঠিত একটি লোক নৃত্য। অনুষ্ঠানটি গ্রামের বিষু উদযাপনের একটি অংশ এবং সাধারণত ভেলার (গ্রাম্য মেলা) আগে এটি হয়। এটি এপ্রিল এবং মে মাসে অনুষ্ঠিত হয়। এটি নাইয়ার সম্প্রদায়ের একটি কৃষিজ নৃত্য উৎসব। কুমারির নাম থাকা সত্ত্বেও কান্নাকি ধর্মের সাথে কান্যারকালির কোনো সম্পর্ক নেই।  থাম্ব|কান্যারকালির ইরাত্তাকুড্ডান পুরাত্তু কান্যারকালি কোনওভাবেই কেরালার খাঁটি জ্যোতিষীদের সম্প্রদায়, কানিয়ার সম্প্রদায়ের সাথে সংযুক্ত নয়।   নাচ  নাচটি রাত্রে পরিবেশিত হয় এবং ভোরবেলায় শেষ হয় এবং টানা চারটি রাতের জন্য পরিচালিত হয়। কয়েকটি গ্রামে এটি কেবল তিন রাতের জন্য প্রদর্শিত হয়।  নাচের শুরুতে প্রতি রাতে সম্প্রদায়ের পুরুষরা মন্দিরে জড়ো হয়ে এবং ভট্টকালি (ভট্টকালি আক্ষরিক অর্থে একটি বৃত্তাকার নৃত্য) নামে একটি ছন্দময় বৃত্তাকার নৃত্য পরিবেশন করে। ভট্টকালির পরে বেশ কয়েকটি 'পুরাত্তু' হয়, যার আক্ষরিক অর্থ প্রহসন। পুরাত্তুটির কোনো নির্দিষ্ট বিন্যাস নেই এবং প্রতিটি পুরাত্তু প্রায় এক ঘণ্টা স্থায়ী হয়। পুরা্ত্তুতে মধ্যযুগীয় কেরালা এবং তামিলনাড়ুর বিভিন্ন জাতি এবং উপজাতির জীবন ও সামাজিক রীতিনীতি চিত্রিত হয়েছে। যেহেতু পুরাতুগুলিতে ভিন্ন ভিন্ন জাতি ও গোত্রের চিত্র প্রদর্শিত হয়েছে, বিভিন্ন পুরাত্তুতে বিভিন্ন পোশাক, নৃত্যের ধরন এবং বিভিন্ন লয়ের গান রয়েছে। উগ্র উপজাতি বা যোদ্ধা উপজাতিদের বর্ণিত কয়েকটি পুরাত্তুতে লাঠি দিয়ে মারামারি এবং সামরিক আন্দোলনের মতো নাচ রয়েছে, যখন অন্য কয়েকটি পুরাত্তুতে ধীর এবং ছন্দবদ্ধ গতিবিধি রয়েছে। কিছু পুরাত্তুতে মজা জড়িত এবং এমন একটি কাহিনী দর্শিত করে যেখানে দীর্ঘদিন পূর্বে হারিয়ে যাওয়া স্বামী-স্ত্রীর পুনর্মিলন ঘটে।https://hal.archives-ouvertes.fr/hal-00520537/  এটি 'প্যান্ডেল' নামে পরিচিত একটি বিশেষভাবে তৈরি বর্গাকার স্থানে অনুষ্ঠিত হয়। প্যান্ডেলটি মন্দিরের সামনে বা তার প্রাঙ্গনে অবস্থিত। এটির কেন্দ্র একটি আলোকিত প্রদীপ রয়েছে এবং নয়টি স্তম্ভ দ্বারা সমর্থিত একটি ছাদ রয়েছে। গায়করা মঞ্চের কেন্দ্রীয় অবস্থান দখল করে এবং নৃত্যশিল্পীরা একটি বৃত্তাকার ছন্দে প্যান্ডেলের পরিধি বরাবর নাচ করে।  গানগুলি বেশিরভাগ মালায়ালাম ভাষার এবং নির্দিষ্ট পুরাত্তুগুলিতে এমন গান রয়েছে যেখানে তামিলের প্রচুর প্রভাব রয়েছে।  এর সাথে থাকা যন্ত্রগুলি হল এলাতালাম, চেনদা এবং চেঙ্গালাম। মাড্ডালাম হলো ভট্টকালীর আনুষঙ্গিক বাদ্যযন্ত্র।  এই নৃত্যে একমাত্র পুরুষেরাই অংশগ্রহণ করে এবং বেশান্তর দ্বারা পুরুষরা মহিলাদের প্রতিনিধিত্ব করে এবং তারা মহিলাদের শরীরের ভাষা এবং কথা বলার পদ্ধতি অনুকরণ করে।   তথ্যসূত্র    বহিঃসংযোগ    Old (1966) KanyarKali Announcement  2012 Tattamangalam Kanyarkali photos  1992 Tattamangalam Kanyar Kali   Kanniyaar Kali at Tattamangalam  Purattu acts in Kanniyaar Kali  Introducing Porrattu  Images of Porratu dances performed at Sreekurumba Temple, Tattamangalam, Palakkad li Photos]  বিষয়শ্রেণী:কেরলের হিন্দু উৎসব বিষয়শ্রেণী:কেরলের শিল্পকলা বিষয়শ্রেণী:ভারতের লোক উৎসব বিষয়শ্রেণী:এপ্রিল উদ্‌যাপন বিষয়শ্রেণী:মে উদ্‌যাপন বিষয়শ্রেণী:ভারতের নৃত্য উৎসব
গুলবার্গা () ভারতের কর্ণাটক রাজ্যের গুলবার্গা জেলার একটি শহর ও পৌর কর্পোরেশনাধীন এলাকা।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৪৫৫ মিটার (১৪৯২ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে গুলবার্গ শহরের জনসংখ্যা হল ৪২৭,৯২৯ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৬৭%। পুরুষদের মধ্যে সাক্ষরতার হার ৭৩% এবং নারীদের মধ্যে এই হার ৬০%। সারা ভারতের সাক্ষরতার হার ৫৯.৫%, তার চাইতে গুলবার্গ এর সাক্ষরতার হার বেশি।  এই শহরের জনসংখ্যার ১৩% হল ৬ বছর বা তার কম বয়সী।   আরও দেখিস   হপ্ত গম্বুজ   তথ্যসূত্র   বিষয়শ্রেণী:কর্ণাটকের নগর বিষয়শ্রেণী:গুলবার্গা বিষয়শ্রেণী:ভারতের প্রাক্তন রাজধানী শহর
থাম্ব|পুলকেশ বড়ুয়া আসামের শিবসাগরে অনুষ্ঠিত আসাম জাতীয় পরিষদের (রাজনৈতিক দল) অফিসিয়াল সভায় মিডিয়া ও জনসাধারণকে ভাষণ দিচ্ছেন পুলকেশ বড়ুয়া আসাম রাজ্যের একজন ভারতীয় রাজনীতিবিদ। তিনি দীনেশ গোস্বামী এবং ভৃগু কুমার ফুকনের সাথে ১৯৯১ সালে একটি আঞ্চলিক রাজনৈতিক দল নাতুন অসম গণ পরিষদ (এনএজিপি) গঠন করেছিলেন কিন্তু ১৯৯৪ সালে এজিপি-তে দলটিকে একীভূত করেছিলেন। তিনি ৯ জানুয়ারি ১৯৮৬ - ২৭ জুলাই ১৯৯১ সাল পর্যন্ত আসাম বিধানসভার স্পিকার ছিলেন।  তিনি এখন AJP ( আসাম জাতীয় পরিষদ ) তে যোগ দিয়েছেন এবং ১৯ নভেম্বর ২০২০-এ একজন সক্রিয় সদস্য।   পটভূমি  পুলকেশ বড়ুয়া ১৫ অক্টোবর ১৯৪৮ সালে নলবাড়িতে নলবাড়ি কলেজের প্রতিষ্ঠাতা লে. প্রফেসর ঈশ্বর চন্দ্র বড়ুয়া, একজন সমাজকর্মী ও সাহিত্যিক এবং লে. অম্বিকা বড়ুয়ার ঘরে জন্মগ্রহণ করেন।  বড়ুয়া ১৯৬৬ সালে নলবাড়ির গুরডন উচ্চ মাধ্যমিক বিদ্যালয় থেকে উচ্চ মাধ্যমিক পাস করেন। তিনি ১৯৬৬ সালে অল নলবাড়ি ছাত্র ইউনিয়নের সাধারণ সম্পাদক ছিলেন। তিনি ১৯৯৯ সালে কটন কলেজে যোগ দেন, ১৯৬৯ সালে অনার্সসহ বিএসসি পাস করেন। তিনি ১৯৭০ সালে গুয়াহাটি বিশ্ববিদ্যালয়ের আইন কলেজে যোগ দেন। তিনি ১৯৭২ সালে গুয়াহাটি বিশ্ববিদ্যালয় আইন কলেজ ছাত্র ইউনিয়নের সাধারণ সম্পাদক হন এবং একই বছর AASU ( অল আসাম স্টুডেন্টস ইউনিয়ন ) এর সভাপতি হন। তিনি এলএলবি সম্পন্ন করেন এবং ১৯৭৫ সালে নলবাড়ি বার অ্যাসোসিয়েশনে যোগ দেন।  বড়ুয়া ১৯৮১ সালে পারুল ডেকাকে বিয়ে করেন যার এক ছেলে ও এক মেয়ে রয়েছে।   রাজনৈতিক পেশা  তিনি ১৯৭৭ সালে লে. নিবারন বোরা, অতুল বোরা, পবীন্দ্র ডেকা, ডক্টর কৃষ্ণ গোপাল ভট্টাচার্যের সাথে আসামের একটি আঞ্চলিক রাজনৈতিক দল পূর্বাচালিয়া লোক পরিষদ (পিএলপি) তে যোগদান করেন। বিদেশীদের ইস্যুতে দীর্ঘ ৬ বছর আসাম আন্দোলনের সময়, তিনি সক্রিয়ভাবে AAGSP (অল আসাম গণসংগ্রাম পরিষদ) এর অধীনে পিএলপি থেকে সদস্য হিসাবে অংশগ্রহণ করেছিলেন।  ১৫ আগস্ট ১৯৮৫ সালের আসাম চুক্তির পর, তিনি আসামের একটি আঞ্চলিক রাজনৈতিক দল আসাম গণ পরিষদে যোগ দেন এবং ৯ জানুয়ারি ১,৯৮৬ - ২৭ জুলাই ১৯৯১ সাল পর্যন্ত আসাম বিধানসভার স্পিকার হন। তিনি ১৯৯৬ - ২০২১ সাল থেকে বারখেত্রি কেন্দ্রের এজিপি বিধায়কও হয়েছিলেন। তিনি সক্রিয় রাজনীতিতে রয়েছেন এবং বারবার তার নির্বাচনী এলাকার উন্নয়ন এবং আসামের উন্নতির জন্য বিভিন্ন বিষয় তুলে ধরেছেন।  একজন রাজনীতিবিদ হিসেবে তার প্রধান অবদান নলবাড়ি জেলার বারভাগ এলাকার দীর্ঘস্থায়ী বন্যা সমস্যার সমাধান। তিনি ১৯৮৮ সালে বারখেত্রী নির্বাচনী এলাকায় একটি কর্মসংস্থান সৃষ্টি প্রকল্প, একটি দুগ্ধ খামার প্রকল্প শুরু করেছিলেন যা স্থানীয় জনগণকে ব্যাপকভাবে উপকৃত করেছে।  তিনি ১৯ নভেম্বর ২০২০-এ কার্যনির্বাহী সদস্য হিসাবে এজেপি- তে যোগদান করেন।   তথ্যসূত্র    পুলকেশ বড়ুয়া এজেপিতে যোগ দিয়েছেন: http://www.assamtribune.com/scripts/detailsnew.asp?id=nov2020/city054  বিষয়শ্রেণী:আসাম বিধানসভার সদস্য ১৯৯১-১৯৯৬ বিষয়শ্রেণী:আসাম বিধানসভার সদস্য ১৯৮৫-১৯৯১ বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:আসামের ভারতীয় জনতা পার্টির রাজনীতিবিদ বিষয়শ্রেণী:বাক্সা জেলার ব্যক্তি বিষয়শ্রেণী:অসম গণপরিষদের রাজনীতিবিদ বিষয়শ্রেণী:জীবিত ব্যক্তি
নোরমান আন্দ্রেস মিকোলতা আরোয়ো (; জন্ম: ৬ জুলাই ১৯৯৯; আন্দ্রেস মিকোলতা নামে সুপরিচিত) হলেন একজন ইকুয়েডরীয় পেশাদার ফুটবল খেলোয়াড়। তিনি বর্তমানে ইকুয়েডরীয় ক্লাব পাচুকার হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেন।   প্রারম্ভিক জীবন  নোরমান আন্দ্রেস মিকোলতা আরোয়ো ১৯৯৯ সালের ৬ই জুলাই তারিখে ইকুয়েডরের এস্মেরালদাসে জন্মগ্রহণ করেছেন এবং সেখানেই তার শৈশব অতিবাহিত করেছেন।   আন্তর্জাতিক ফুটবল  ২০২৪ সালের ১৩ই জুন তারিখে, ২৪ বছর, ১১ মাস ও ৭ দিন বয়সে, বাম পায়ে ফুটবল খেলায় পারদর্শী মিকোলতা বলিভিয়ার বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে ইকুয়েডরের হয়ে অভিষেক করেছেন।https://int.soccerway.com/matches/2024/06/13/world/friendlies/ecuador/bolivia/4354832/ উক্ত ম্যাচের ৮৬তম মিনিটে রক্ষণভাগের খেলোয়াড় হোয়েল ওরদোনিয়েসের বদলি খেলোয়াড় হিসেবে তিনি মাঠে প্রবেশ করেছিলেন;https://www.worldfootball.net/report/freundschaft-2024-juni-ecuador-bolivien/ ম্যাচে তিনি ২৬ নম্বর জার্সি পরিধান করে কেন্দ্রীয় রক্ষণভাগের খেলোয়াড় হিসেবে খেলেছিলেন।https://www.transfermarkt.com/spielbericht/index/spielbericht/4347281 ম্যাচটি ইকুয়েডর ৩–১ গোলের ব্যবধানে জয়লাভ করেছিল।https://www.national-football-teams.com/matches/report/39186/Ecuador_Bolivia.html   তথ্যসূত্র    বহিঃসংযোগ                 বিষয়শ্রেণী:১৯৯৯-এ জন্ম বিষয়শ্রেণী:জীবিত ব্যক্তি বিষয়শ্রেণী:ইকুয়েডরীয় ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:ফুটবল ক্লাব পাচুকার খেলোয়াড় বিষয়শ্রেণী:ইকুয়েডরের আন্তর্জাতিক ফুটবলার বিষয়শ্রেণী:২০২৪ কোপা আমেরিকার খেলোয়াড় বিষয়শ্রেণী:লিগা এমএক্সের খেলোয়াড় বিষয়শ্রেণী:পুরুষ ফুটবল রক্ষণভাগের খেলোয়াড়
ডোরিয়ান সোসাইটি (১৯৬২-১৯৮৮) ছিল সমকামী পুরুষদের জন্য নিউজিল্যান্ডের প্রথম সংগঠন।  এটি ১৯৬২ সালের ২৭ মে সিস কুগ, জন ম্যাককে, ব্রেট রন্সলি এবং ক্লদ ট্যানারসহ একদল পুরুষ দ্বারা প্রতিষ্ঠিত হয়েছিল। এরাই পরবর্তীতে সোসাইটির সভাপতি-চেয়ারম্যান নির্বাচিত হন।  এটি মূলত একটি সামাজিক ক্লাব ছিল, যা রাজনৈতিক কর্মকাণ্ড এড়িয়ে চলত। ১৯৬৩ সালে এটি আইন সংস্কারের দিকে প্রথম পদক্ষেপ নেয়। এটি একটি আইনি উপকমিটি গঠন করে, যা বই ও অন্যান্য উৎস সংগ্রহ করে।  এটি তার সদস্যদের আইনি পরামর্শও প্রদান করে থাকে। ১৯৬৭ সালে এটি ইংলিশ হোমোসেক্সুয়াল ল রিফর্ম সোসাইটি এবং অ্যালবানি ট্রাস্টের কাছ থেকে সেখানে সংঘটিত আইনগত পরিবর্তনের বিষয়ে পরামর্শ চেয়েছিল। এর ফলে আইন সংস্কারের জন্য নিবেদিতপ্রাণ নিউজিল্যান্ড সমাজের জন্ম হয়। এর প্রথম প্রকল্প ছিল ৭৫ জন বিশিষ্ট নাগরিকের স্বাক্ষরিত একটি আবেদনপত্র, যা ১৯৬৮ সালে সংসদে উপস্থাপিত হয়েছিল (এবং প্রত্যাখ্যাত হয়েছিল)।   ওলফেনডেন অ্যাসোসিয়েশন  সমকামী আইন সংস্কারের পক্ষে কাজ করার জন্য একটি সমাজ গঠনের লক্ষ্যে ১৯৬৭ সালের ১৭ এপ্রিল ওয়েলিংটনে এক জনসভায় প্রায় ১৫০ জন লোক উপস্থিত ছিলেন। এটি ব্যারন জন ওলফেনডেনের নামানুসারে নিজেদেরকে ওলফেনডেন অ্যাসোসিয়েশন নামে অভিহিত করে। এটি ১৯৫৭ সালের প্রতিবেদনে যুক্তরাজ্যে সমকামিতাকে অপরাধমুক্ত করার সুপারিশ করে, কিন্তু শীঘ্রই এটি নিউজিল্যান্ড সমকামী আইন সংস্কার সমিতিতে পরিণত হয়। প্রাক্তন গভর্নর-জেনারেল লর্ড কোভামকে এর পৃষ্ঠপোষক হওয়ার জন্য আমন্ত্রণ জানানো হয়েছিল। সমাজের সচিব জ্যাক গুডউইনের কাছে লেখা তার চিঠিতে পৃষ্ঠপোষকতা হ্রাসের বিষয়টি স্পষ্টভাবে উল্লেখ করা হয়েছে এবং একটি সাধারণ মনোভাব প্রকাশ করা হয়েছে: "এই লোকেরা মানসিকভাবে ততটাই অসুস্থ যতটা, উদাহরণস্বরূপ, গুটিবসন্তে আক্রান্ত ব্যক্তিরা অসুস্থ। এই অপরাধকে বৈধতা দেওয়ার পুরো সমস্যাটি আমার কাছে রোগটি কতটা সংক্রামক তার উপর নির্ভর করে বলে মনে হয়।"   তথ্যসূত্র    বহিঃসংযোগ   AIM25     সমকামী এবং সমকামী আর্কাইভ  "সাথী এবং প্রেমিক" - বই  টিম মেহিউ কালেকশন অন গে রাইটস    . ১৯৬৪-১৯৯৯। ৯.১৫ ঘনফুট (২১টি বাক্স, ১টি উল্লম্ব ফাইল এবং ১টি বড় আকারের ফোল্ডার) ওয়াশিংটন বিশ্ববিদ্যালয়ের লাইব্রেরি স্পেশাল কালেকশনে ।  বিষয়শ্রেণী:সমকামী পুরুষদের সংগঠন